als_Latn dik_Latn sag_Latn
Hapja e dosjeve të ish-Sigurimit të Shtetit nuk është një angazhim elektoral i Qeverisë, por detyrim përballë të gjithë atyre që vuajtën përndjekjet e regjimit komunist.
Kështu u shpreh kryeministri Edi Rama, ndërsa shtoi se tashmë ato nuk mund të përdoren si mjet presioni.
“Ne morëm përsipër ta thyejmë këtë heshtje dhe ta ndërmarrim këtë nismë jo për shkak të ndonjë angazhimi elektoral e ambicie për të fituar kapital elektoral, por se ne besojmë që kjo nismë është një detyrim që ne e kemi ndaj të gjithë atyre që vuajtën përndjekjen e regjimit të shkuar por po aq edhe ndaj të gjithë fëmijëve të këtij vendi”, tha Rama.
“Ligji për hapjen e dosjeve synon tu japë qytetarëve të prekur drejtpërdrejtë nga veprimtaria e ish-Sigurimit të Shtetit mundësinë për të parë me sytë e tyre gjithçka që lidhet drejtpërdrejtë me ta, por nga ana tjetër synon tu japë në dorë atyre që dëshirojnë ta përdorin këtë material për arsye të shkencës dhe historisë instrumentin e ballafaqimit të drejtpërdrejtë me të vërtetën.
Ky ligj i jep mundësi shoqërisë përmes formave të organizimit të saj për të hulumtuar dokumentacion në interes të ndriçimit të zonës më të errët të së shkuarës. Janë mbjellë spekulime pa fund”, theksoi Rama.
Sipas tij, presidenti, Qeveria, administrata publike, sistemi i drejtësisë, institucionet e pavarura kanë mundësi të njohin marrëdhëniet eventuale të personelit të tyre me Sigurimin e Shtetit.
als_Latn als_Latn als_Latn als_Latn als_Latn als_Latn